
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	11 aprilie 2011

	Nr.
	27/139


AVIZ

asupra proiectului de Lege pentru modificarea şi completarea 

Legii 95/2006 privind reforma în domeniul sănătăţii
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. PLx 123 din 21 martie 2011, cu proiectul de Lege pentru modificarea şi completarea Legii 95/2006 privind reforma în domeniul sănătăţii.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 6 aprilie 2011.

În urma finalizării dezbaterilor, membrii comisiei au hotărât, cu majoritate de voturi (5 voturi împotrivă), avizarea negativă a proiectului de lege.

În cursul dezbaterilor a fost formulat un amendament, redat în anexa la prezentul aviz, la solicitarea autorilor.
PREŞEDINTE,




SECRETAR,


Victor Paul DOBRE



Adrian SOLOMON
Întocmit,

Expert parlamentar Decebal STĂNESCU
ANEXĂ

Amendament

	Nr. crt.
	Text Senat
	Amendamentul propus 

 şi autorul acestuia
	Motivarea amendamentelor

	1
	4. După articolul 213 se introduc două noi articole, art.2131 şi 2132, cu următorul cuprins:

„Art.2131. – Următoarele categorii de asiguraţi sunt scutite de la coplată, după cum urmează:

......................................

c) pensionarii cu venituri numai din pensii de până la 700 lei/lună.

.......................................


	Domnul deputat Adrian Solomon propune modificarea lit.c) a art.2131 după cum urmează:

“c) pensionarii cu venituri numai din pensii de până la 740 lei/lună.”


	Întrucât pensionarii cu venituri din pensii ce depăşesc 740 lei/lună plătesc contribuţia de asigurări sociale, s-a considerat că cei care au venituri sub această sumă ar trebui să fie scutiţi de la coplata acestor servicii medicale. 

